Malayalam Subtitles are best viewed using KM Player, Pot Player & Media Player Classic (For Windows)
Mac Media Player (For Mac OS) and MX Player (For Andriod Mobiles)
മലയാളം സബ്ടൈറ്റിലിന് സന്ദര്‍ശിക്കുക MSone - Malayalam Subtitle for Everyone http://www.malayalamsubtitles.org/
പരിഭാഷ : എബി ജോസ്
നല്ല മഴ പെയ്യുന്നുണ്ട്.
ഗ്രൗണ്ടില്‍ കളിക്കാന്‍ പോകേണ്ട.
അവിടെ നിറയെ ചെളിയായിരിക്കും.
നീ വീണാല്‍ നല്ല വേദനയെടുക്കും.
- ക്ലാസ്സ്‌ മുറിയില്‍ കളിച്ചോ. - ശരി.
പിന്നെ മരത്തിന്‍റെ കീഴെകൂടെ നടക്കരുത്.
ഇന്നലെ ഒരു മരം വീണിരുന്നു.
ഒരു പാലം തകര്‍ന്നു, വാര്‍ത്തയില്‍ ഉണ്ടായിരുന്നു, കണ്ടതല്ലേ.
പക്ഷെ മഴ നിന്നല്ലോ.
അത് എപ്പോ വേണേലും വരാമല്ലോ.
ഇതിവിടെ...
ചേട്ടാ!
ചേട്ടാ.. ഒരു മിനിട്ട്!
നീ എല്ലാ കൂട്ടുകളും ചേര്‍ത്തോ?
ഇല്ല ആന്റി .. എന്തോ മറന്ന പോലെ തോന്നുന്നു..
എനിക്ക് അത് ആദ്യത്തെ വിസിലില്‍ നിന്നേ മനസ്സിലായതാണ്.
ഇതെടുക്ക്.
നന്ദി ആന്റി.
ഒരു പൊടിക്ക് മതി.
ശരി.
നോക്കിയ്ക്കോ ഈ പുതിയ പാചകക്കൂട്ട് നിനക്ക് ഭാഗ്യം കൊണ്ട് തരും.
ആന്റി?
എനിക്കറിയാം നീ എന്നേ കളിയാക്കുകയാണെന്ന്. കുഴപ്പമില്ല...
നിനക്കത് പിന്നിട് മനസിലായിക്കൊള്ളും..
ഉം...പെര്‍ഫെക്റ്റ്‌!
വയര്‍ നിറഞ്ഞാല്‍ അവന്‍ നിനക്ക് വേണ്ടി താജ് മഹല്‍ പണിയും.
താജ് മഹല്‍ കുഴിമാടം ആണ് ആന്റി
ആ.ഹാ.. എനിക്കറിയാം!
ഇതെടുത്തോളൂ.
ഫെര്‍ണാണ്ടസ്.
ഫെര്‍ണാണ്ടസ് ഇത് ഷെയ്ഖ്. ഷെയ്ഖ് ഇത് മിസ്റ്റര്‍ ഫെര്‍ണാണ്ടസ്.
ഷെയ്ഖ് സൌദിഅറേബ്യയില്‍ ഒരു ചെറിയ കമ്പനിയില്‍ ചീഫ് അക്കൗണ്ടന്റ് ആയിരുന്നു.
നിങ്ങള്‍ അടുത്ത മാസം പിരിയുന്നതോടെ അദ്ദേഹം നിങ്ങളുടെ ചുമതലകള്‍ ഏറ്റെടുക്കും.
അദ്ദേഹം വളരെ നല്ല റഫറന്‍സ് വഴിയാണ് വന്നിരിക്കുന്നത്.
നിങ്ങളെ പരിചയപ്പെടാന്‍ കഴിഞ്ഞതില്‍ വളരെ സന്തോഷം.
ഷോര്‍ഫ് സാറിന് നിങ്ങളെ പറ്റി വളരെ നല്ല അഭിപ്രായമാണ്.
ഞാന്‍ ഇയാളെ നേരത്തെ ജോലിയില്‍ കയറ്റിയത് കൊണ്ട് താന്‍ ക്ലേമില്‍ ചെയ്യുന്ന കാര്യങ്ങള്‍ ഇയാള്‍ക്ക് കൂടി ട്രെയിനിംഗ് കൊടുക്കാം.
ഗുഡ് ലക്ക്.
ഷോര്‍ഫ് സാര്‍ പറഞ്ഞിരുന്നു താങ്ങള്‍ ഈ ഓഫീസില്‍ 35 വര്‍ഷമായി ഉണ്ടെന്ന്.
ഈ ഓഫീസില്‍ ഉള്ളവര്‍ നിങ്ങളെ ഒരുപാട് മിസ്‌ ചെയ്യും സാര്‍.
എന്ത് തോന്നുന്നു സാര്‍, ഈയൊരു പ്രസദ്ധിയെ എങ്ങനെ കാണുന്നു സാര്‍.
ഇത് നിങ്ങളുടെ സുവര്‍ണ്ണ യുഗത്തിന്‍റെ തുടക്കമാണ്‌,എന്തു തോന്നുന്നു?
ആഹ്..അത്യുഗ്രം..
അത്യുഗ്രം.... കൊള്ളാം!
ട്രെയിനിംഗ് തുടങ്ങാം സാര്‍?
ചെയ്യാമല്ലോ.
ഇപ്പൊ ഇത് ലഞ്ച് ടൈം ആണ്.
04:45 ആകുമ്പോള്‍ വാ.
അപ്പൊ ശരി സാര്‍, ഞാന്‍ വരാം.
വളരെ നന്ദി സാര്‍!
ഇന്ന് എനിക്ക് ഏറ്റവും ഇഷ്‌ടപ്പെട്ട ഒരു വിഭവം ആണ് ഉണ്ടാക്കാന്‍ പോകുന്നത്,
..പനീര്‍ ദു പ്യാസ.
ആന്റി!
- ഉറങ്ങുവാണോ? - ആഹ്..പറ പറ..എന്തുപറ്റി?
ആന്റി ബോക്സ്‌ തിരിച്ചു വന്നു.
പിന്നെ എന്തായെന്ന് പറ?
മുഴുവനും കാലിയായിട്ടുണ്ട്.
എന്ത്..മുഴുവനും?
ഹാ..അതെ!
നല്ല രുചിയുണ്ടായിരുന്നെന്നു തോന്നുന്നു!
ഈ രുചിക്കൂട്ട് നിനക്ക് ഭാഗ്യം കൊണ്ടു തരുമെന്ന് ഞാന്‍ നിന്നോട് പറഞ്ഞതല്ലേ.
ആന്റി ടേപ്പ് നിര്‍ത്തൂ. രാജിവ് വന്നു.
ശരി.
ആഹ്..നേരത്തെ വന്നല്ലോ?
എങ്ങനെയുണ്ടായിരുന്നു ലഞ്ച്?
കൊള്ളാമായിരുന്നു.
ഹ്..കൊള്ളാമായിരുന്നു,അത്രേയുള്ളോ?
എല്ലാ ദിവസവും പോലെ കൊള്ളാമായിരുന്നു.
അല്ല ഇന്ന് ബോക്സ്‌ കാലിയാക്കിയല്ലോ.. അതുകൊണ്ട് ഞാന്‍ വിചാരിച്ചു..
കിഴങ്ങുകറി അല്ലെ ഉണ്ടാക്കിയത്... വളരെ നന്നായിരുന്നു.
വളരെ നന്നായിരുന്നു..
ഇപ്പോള്‍ വീട്ടില്‍ എത്തി.
ഞാന്‍ നിങ്ങളുടെ അപ് ഡേറ്റ് കാത്തിരിക്കുകയായിരുന്നു.
അതെന്താ ഭയങ്കര ബോറായിരുന്നോ?
ഞാനും നേരത്തെ ഇറങ്ങി.
എന്തു പറ്റി സാര്‍?
ഞാന്‍ ഒരു മാസത്തിനുള്ളില്‍ റിട്ടയറാകും .
അത് കൊണ്ട് ഈ ബോക്സ്‌ സര്‍വീസ് ഈ മാസം കൂടി മതി.
ശരി സാര്‍, ഞാന്‍ എഴുതി വച്ച് കൊള്ളാം.
ഞാന്‍ ഈ മാസാവസാനം പൈസ അടച്ചോളാം.
ഓക്കേ സാര്‍,കുഴപ്പമില്ല.
പിന്നെ.. ഇന്ന് ആരാണ് പാചകം ചെയ്തത്?
ഞങ്ങള്‍ തന്നെയാ, എന്തെങ്കിലും..?
ഭക്ഷണം കൊള്ളാമായിരുന്നു!
- എന്താ? - വളരെ നന്നായിരുന്നു.
ഇങ്ങനെ തന്നെ ഉണ്ടാക്ക്.
ഇയാള്‍ക്ക് ഇന്ന് ഇതെന്തു പറ്റി?
കിഴങ്ങ് കറിയുടെ കളിയാ.
നാളെയും അത് തന്നെ ഉണ്ടാക്കാം.
ഇതെടുത്ത് പാസ് ചെയ്യൂ..
എന്താ ഇത്?
മിസ്റ്റര്‍ ഫെര്‍നാണ്ടസ് ഞങ്ങളുടെ ബോള്‍ ബാല്‍ക്കണിയില്‍ വീണു, ഞങ്ങള്‍ അതെടുത്തോട്ടെ?
സാര്‍ പ്ലീസ് സാര്‍!
- ഞാന്‍ നിങ്ങളുടെ വേലക്കാരനെ പോലെ തോന്നുന്നുണ്ടോ? - ഇല്ല.
ഞങ്ങള്‍ ഇനി ഇവിടെ കളിക്കില്ല. ഞങ്ങള്‍ അപ്പുറത്ത് മാറി കളിച്ചോളാം
ഇനിയും നിങ്ങള്‍ ഈ വാതിലിനു മുന്‍പില്‍ കളിച്ചാല്‍ ഈ റോഡില്‍ ഇട്ടു നിങ്ങളെ ഞാന്‍ പിടിക്കും.
പ്ലീസ്!
ഞങ്ങള്‍ അപ്പുറത്ത് മാറി കളിച്ചോളാം.
ആഹ്..ആന്റി ഞാന്‍ ഇവിടെത്തന്നെ ഉണ്ട്.
നീ എന്നേ ഇപ്പോ വിളിച്ചിരുന്നോ?
ഹാം.
ഞാന്‍ നിന്‍റെ അങ്കിളിന്‍റെ ഡയപ്പര്‍ മാറ്റുവായിരുന്നു.
രാജിവ് എന്തു പറഞ്ഞു?
ഒന്നും പറഞ്ഞില്ല.
എന്താ?
ബോക്സ്‌ വേറെ ആര്‍ക്കോ പോയി എന്ന് തോന്നുന്നു.
ബോക്സ്‌ രാജിവിനു കിട്ടിയേയില്ല, വേറെ ആര്‍ക്കോ ആണ് കിട്ടിയത്.
അത് അയാള്‍ക്ക് ഇഷ്ട്ടപ്പെടുകയും ചെയ്തു അത് തിന്നുകയും ചെയ്തു..!
ഇല്ല,അങ്ങനെ സംഭവിക്കില്ല, ഡെലിവറി ബോയ്സ് അങ്ങനെ തെറ്റായ അഡ്രസ്സില്‍ കൊടുക്കില്ല.
എന്തു പറ്റി?
ഗുഡ് മോര്‍ണിംഗ് സാര്‍, എങ്ങനെയുണ്ട്?
ഗുഡ് മോര്‍ണിംഗ്.
ഇന്നലെ ഞാന്‍ കൃത്യം 04:45 നു വന്നിരുന്നു, താങ്ങളെ ഇവിടെ കണ്ടേയില്ല.
ഞാന്‍ ഇവിടുണ്ടായിരുന്നു, നിങ്ങള്‍ താമസിച്ചായിരിക്കും വന്നത്.
അല്ല സാര്‍,ഞാന്‍ കൃത്യം 4:45 നു വന്നിരുന്നു.
ഞാന്‍ ഇവിടുണ്ടായിരുന്നു, നിങ്ങള്‍ താമസിച്ചാണ് വന്നത്.
കുഴപ്പമില്ല.. കുഴപ്പമില്ല സാര്‍..
ഇതെല്ലാം ക്ലേമ്സ് ഫയലുകള്‍ ആണോ?
ഇതിപ്പോ ക്ലേമ്സ് ഡിപാർറ്റ്മൻറ്റ് ആണല്ലോ.
ട്രെയിനിംഗ് എപ്പോള്‍ തുടങ്ങാം സാര്‍?
ചെയ്യാമല്ലോ.
ഉറപ്പായിട്ടും സാര്‍?
ഊണ് കഴിഞ്ഞിട്ട് ചെയ്യാം.
- ഞാന്‍ എങ്കില്‍ അത് കഴിഞ്ഞിട്ട് വരാം? - ആഹ്, ആയിക്കോട്ടെ.
- ഉറപ്പാണല്ലോ അല്ലെ സാര്‍? - ആഹ്,അതെ.
തീര്‍ച്ചയായും ഇവിടെത്തന്നെ ഉണ്ടാകുമല്ലോ അല്ലെ സാര്‍?
ശരി സാര്‍, നന്ദി..
ഇന്നലെ ബോക്സ്‌ കാലിയാക്കി തിരിച്ചു തന്നതിന് വളരെ നന്ദി
ഞാന്‍ ആ ആഹാരം എന്‍റെ ഭര്‍ത്താവിനു വേണ്ടി ഉണ്ടാക്കി അയച്ചതാണ്
ആ ബോക്സ്‌ കാലിയായി തിരിച്ചു വന്നപ്പോള്‍..
...എനിക്ക് തോന്നി അദ്ദേഹം വീട്ടില്‍ വന്നിട്ട് അതിനെപറ്റി എന്നോട് എന്തെങ്കിലും പറയുമെന്ന്.
കുറച്ചു നേരത്തേയ്ക്ക് ചിന്തിച്ചു.
വയറു നിറഞ്ഞാലല്ലേ മനസ് നിറയൂ.
അപ്പോഴത്തേതിനു പകരം..
ഞാന്‍ ഇന്ന് പനീര്‍ ആണ് അയക്കുന്നത്.
എന്‍റെ ഭര്‍ത്താവിന്‍റെ പ്രീയപ്പെട്ടത്‌.
ഇലാ
ആന്റി ഇങ്ങനെ കത്തൊക്കെ എഴുതുന്നത്‌ മോശമല്ലേ?
ഇലാ, നന്ദി പറഞ്ഞിട്ടുണ്ടല്ലോ അല്ലെ?
പിന്നെ ഇത് രാജിവിനു പോയാലോ?
എങ്കില്‍ അത് നല്ലതല്ലേ.
ഇന്നലെ രാജിവ് വേറെ ആരുടെയോ ഭക്ഷണം കഴിച്ച കാര്യം ഒന്ന് ശ്രദ്ധിച്ചു പോലുമില്ലല്ലോ.
അവന് ഇന്നത്‌ മനസ്സിലാകട്ടെ.
ഇനി എന്തേലും എഴുതണോ?
ഒന്നും വേണ്ട, ചെറുതായിട്ട് മതി!
ആന്റി, ഉറങ്ങുവാണോ?
എന്തു പറ്റി?
ബോക്സ്‌ തിരിച്ചു വന്നു.
കാലിയാണ്, എന്നാല്‍ കത്തിന് മറുപടിയും ഉണ്ട്.
- മറുപടിയും? - അതെ.
എന്താ എഴുതിയിരിക്കുന്നത് വായിയ്ക്ക്.
പക്ഷെ ഇത് രാജീവിന്‍റെ കൈയക്ഷരം അല്ല.
എന്താ എഴുതിയിരിക്കുന്നത് വായിയ്ക്ക്?
"പ്രീയപ്പെട്ട ഇലാ, ഇന്നത്തെ ആഹാരത്തിന് ഉപ്പ് ഒരല്‍പ്പം കൂടുതലായിരുന്നു. "
വേറെ എന്താ എഴുതിയിരിക്കുന്നത്?
"പ്രീയപ്പെട്ട ഇലാ, ഇന്നത്തെ ആഹാരത്തിന് ഉപ്പ് ഒരല്‍പ്പം കൂടുതലായിരുന്നു. "
എന്ത്? നന്ദിയും നമസ്കാരവും ഒന്നുമില്ലേ?
"പ്രീയപ്പെട്ട ഇലാ, ഇന്നത്തെ ആഹാരത്തിന് ഉപ്പ് ഒരല്‍പ്പം കൂടുതലായിരുന്നു. "
അയാള്‍ എന്നാ ഒരു മനുഷ്യനാ.. ബോക്സ്‌ കാലിയാക്കിയതും പോരാ പരാതിയും പറയുന്നോ ?
നീ ഒരു മിനിറ്റ് നില്‍ക്ക്.
ഇതെടുക്ക്, ഇത് അതില്‍ ഇട്.
വേണ്ട ആന്റി, ഇതൊന്നും അത്ര ശരിയാണെന്ന് എനിക്ക് തോന്നുന്നില്ല.
ബോക്സ്‌ തെറ്റായ അഡ്രസ്സില്‍ ആണ് പോകുന്നത് എന്ന് ഞാന്‍ ബോക്സ്‌ ഡെലിവറി ചെയ്യുന്നവരോട് പറയാന്‍ പോകുവാണ്.
അല്ലല്ല,അയാള്‍ നന്ദി എങ്കിലും പറയേണ്ടതല്ലേ?
അല്ലല്ല ആന്റി, എനിക്ക് ഇതൊന്നും അത്ര ശരിയാണെന്ന് തോന്നുന്നേ ഇല്ല.
അതെന്താ..നിനക്ക് അറിയാവുന്ന ആള്‍ ഒന്നുമല്ലല്ലോ
ഗുഡ് ആഫ്റ്റര്‍ നൂണ്‍ സാര്‍, എങ്ങനെയുണ്ട്?
നന്നായിരിക്കുന്നു.
താങ്ങളുടെ മേശയുടെ അടുത്ത് പോയിരുന്നു,അവിടെ കണ്ടില്ല, അതുകൊണ്ട് ഞാന്‍ ഇങ്ങോട്ട് പോന്നു,
കാന്റീനില്‍ വച്ച് കണ്ടിരുന്നു, പിന്നെ ശല്യപ്പെടുത്തെണ്ട എന്ന് കരുതി.
നിങ്ങളുടെ ബോക്സില്‍ നിന്ന് നല്ല രുചിയേറും മണം വരുന്നുണ്ടായിരുന്നു.
ആ മണം കൊണ്ട് തന്നെ ഞാന്‍ അത് രുചിച്ചു നോക്കി!
നിങ്ങളുടെ ഭാര്യയ്ക്ക് ഉണ്ടല്ലോ സാര്‍ ...
കൈകളില്‍ എന്തോ ജാലവിദ്യ ഉണ്ട്.
എന്‍റെ ഭാര്യ മരിച്ചു.
പ്രീയപ്പെട്ട ഇലാ, ഇന്ന് ഉപ്പ് കണക്കായിരുന്നു
എരിവ് ഒരല്‍പ്പം കൂടുതലായിരുന്നു.
ഊണ് കഴിഞ്ഞ് ഞാന്‍ രണ്ട് നേന്ത്രപഴം കഴിച്ചു. അത് എന്‍റെ വായിലെ എരിവ് ശമിപ്പിക്കാന്‍ സഹായിച്ചു.
ദഹനത്തിനും ഇത് നല്ലതാണെന്ന് എനിക്ക് തോന്നുന്നു
ഈ പട്ടണത്തില്‍ ഒരുപാട് ആളുകള്‍ ഉണ്ട് ...
... ഒന്നോ രണ്ടോ നേന്ത്രപഴം മാത്രം ഊണ് സമയത്ത് കഴിക്കുന്നവര്‍.
ഇത് കുറഞ്ഞ ചിലവില്‍ നിങ്ങളുടെ വയറു നിറയ്ക്കും.
ഹലോ..
എന്‍റെ ഭര്‍ത്താവ് ഇന്നലെ രാത്രി വളരെ വൈകിയാണ് എത്തിയത്.
അദ്ദേഹം ഒന്നും മിണ്ടിയില്ല.
രാവിലെ അദ്ദേഹം വീണ്ടും ഓഫീസില്‍ പോയി, യഷ്വി സ്കൂളിലും പോയി.
പിന്നെ ഞാന്‍ ദേശ് പന്ധെ ആന്റിയുടെ കൂടെ പാചകം ചെയ്തു.
ദേശ് പന്ധെ ആന്റി ഞങ്ങളുടെ വീടിന്‍റെ മുകളിലെ ഫ്ലാറ്റില്‍ ആണ് താമസ്സിക്കുന്നത്‌
അവരുടെ ഭര്‍ത്താവ് കഴിഞ്ഞ 15 കൊല്ലമായി കോമയില്‍ ആണ്
ഒരു ദിവസം അദ്ദേഹം എഴുന്നേറ്റ് ഫാനില്‍ തുറിച്ചു നോക്കിക്കൊണ്ടിരുന്നു
അപ്പൊ മുതല്‍ അയാള്‍ വേറൊന്നും കാണുന്നില്ല. രാപകലില്ലാതെ ഫാനില്‍ തന്നെ നോക്കിയിരിക്കുന്നു.
പിന്നെ രാത്രി കിടന്നുറങ്ങും
രാവിലെ എഴുന്നേറ്റാല്‍ പിന്നേം ഫാനില്‍ തന്നെ നോക്കിയിരിക്കും
ഒന്നും സംസാരിക്കില്ല.
15 കൊല്ലമായി ഇത് തുടരുന്നു.
ഡോക്ടര്‍മാര്‍ക്ക് പോലും ഒരു ഉത്തരവും ഇല്ല.
ഇത് ഒരു ഓറിയന്‍ ഫാന്‍ ആണ്, പഴയത്.
അത് ഒരിക്കലും നില്‍ക്കുകയുമില്ല
ദേശ് പന്ധെ ആന്റി വിചാരിച്ചിരിക്കുന്നത് അങ്കിളിന്‍റെ ജീവന്‍ ആ ഫാനില്‍ ആണെന്നാണ്‌.
ഒരു ദിവസം കറന്റ്‌ പോയി
ഫാന്‍ മെല്ലെ മെല്ലെ നിന്നു, അങ്കിളിന്‍റെ പള്‍സ്‌ വേഗം കുറഞ്ഞു.
ഭാഗ്യം കൊണ്ട് അപ്പോള്‍ കറന്റ്‌ വന്നു.
അന്ന് ആന്റി വീട്ടില്‍ ഒരു ജനറേറ്റർ ഇന്‍സ്റ്റോള്‍ ചെയ്തു.
ദേശ് പന്ധെ അങ്കിള്‍ ഫാനില്‍ നോക്കിക്കൊണ്ടേ ഇരിക്കും
പിന്നെ എന്‍റെ ഭര്‍ത്താവ് എപ്പോഴും ഫോണില്‍ ആയിരിക്കും.
വേറെ ഒന്നും ഇല്ലാത്തത് പോലെ
ശരിക്കും വേറെ ഒന്നും തന്നെ ഇല്ല താനും
നമ്മളൊക്കെ എന്തിനാണ് ജീവിക്കുന്നത്?
പ്രീയപ്പെട്ട ഇലാ, കേട്ടിട്ട് നിങ്ങളുടെ ഭര്‍ത്താവ് ഒരു തിരക്കുള്ള ആളാണ് എന്ന് തോന്നുന്നു.
ഇക്കാലത്ത് ജീവിതം വളരെ തിരക്കേറിയതാണ്.
ഒരുപാട് ആളുകളുണ്ട്..
.. മറ്റൊരുവന് ഉള്ളത് എല്ലാം എല്ലാര്‍ക്കും വേണം.
വര്‍ഷങ്ങള്‍ക്കു മുന്‍പ്, നിങ്ങള്‍ക്ക് ട്രെയിനില്‍ കയറിയാല്‍ ഇരിക്കാന്‍ ഒരിടം എവിടേലും കിട്ടുമായിരുന്നു.
പക്ഷെ ഇക്കാലത്ത് ഇത് വളരെ ബുദ്ധിമുട്ടാണ്.
ഒരു പക്ഷെ ഇപ്പോള്‍ മിസ്റ്റര്‍ ദേശ് പന്ധെ എഴുന്നേറ്റാല്‍...
... അദ്ദേഹം ഈ മാറ്റം മനസ്സിലാക്കി മിക്കവാറും ആ പഴയ ഓറിയന്‍ ഫാനിലേക്ക് തന്നെ തിരിച്ചു പോകും
എന്‍റെ ഭാര്യ മരിച്ചപ്പോള്‍ കിട്ടിയത് ഒരു സമാന്തരമായ ഒരു കല്ലറ ആയിരുന്നു.
പിന്നൊരു ദിവസം എനിക്ക് വേണ്ടി ഒരു കല്ലറ വാങ്ങാന്‍ നോക്കിയപ്പോള്‍..
... അവര് തരാമെന്ന് പറഞ്ഞത് കുത്തനെ നില്‍ക്കുന്ന ഒന്നായിരുന്നു.
ഞാന്‍ എന്‍റെ മുഴുവന്‍ ജീവിതവും ബസ്സിലും ട്രെയിനിലും നിന്ന് കഴിച്ചുകൂട്ടി.
...ഇനി ഇപ്പോ ഞാന്‍ മരിച്ചു കഴിഞ്ഞാല്‍ പോലും ഈ നില്‍പ്പ് തുടരണം.
എന്തു കൊണ്ട് ഒരു കുട്ടി കൂടി ആയിക്കൂടാ.
ചിലപ്പോ ഒരു കുട്ടിക്ക് ദാമ്പദ്യ ജീവിതത്തെ സഹായിക്കാനാകും
രാജിവ്?
ഇതെങ്ങനെയുണ്ട്‌?
കൊള്ളാം.
ഹേയ്, നിങ്ങള്‍ ഇത് മറന്നോ?
ഇത് ഞാന്‍ നമ്മുടെ ഹണിമൂണിനാണ് അവസാനം ഇട്ടത്.
ഇതൊന്നു ഇട്ടു നോക്കാന്‍ ഇന്നെനിക്കു തോന്നി. ചിലപ്പോ ചെറിയ ഓള്‍റ്ററേഷന്‍ വേണ്ടിവരുമെന്ന് തോന്നി.
പക്ഷെ നോക്കിയേ ഇത് നല്ല ഫിറ്റായിട്ടുണ്ട്.
- അല്ലേ? - അതെ.
ഇവിടെയും കുറച്ചു അയവാണ്..
എന്നാലും കൊള്ളാം...
ഹണിമൂണ്‍ സമയത്ത് യഷ്വി ഉണ്ടാകുമെന്ന് നമുക്ക് അറിയാത്തെ ഇല്ലായിരുന്നു അല്ലെ!
എത്ര സമയമെടുക്കുമെന്ന് അറിയത്തില്ലാരുന്നല്ലോ!
രണ്ടു മാസത്തേയ്ക്ക് ആയിഞ്ഞേയില്ല..
അപ്പോഴും നമ്മുടെ പക്കല്‍ ഒന്നും തന്നെയില്ലായിരുന്നു.
അവള്‍ ഉണ്ടായപ്പോള്‍ നമ്മുടെ ഭാഗ്യം തെളിഞ്ഞു.
പക്ഷെ ഇപ്പോള്‍ ഭാഗ്യം കൊണ്ട് മാത്രം നടക്കില്ല, ചിലവുകള്‍ ഒരുപാട് കൂടി.
നീ എന്താ എന്നും ഈ കിഴങ്ങുകറി തന്നെ ഉണ്ടാക്കുന്നത്.
നീ എന്താ ഒരുപാട് വാങ്ങി വച്ചിട്ടുണ്ടോ?
രാജിവ്.
പിന്നെ യഷ്വിക്ക് ഒരു അനിയനോ അനിയത്തിയോ ഉണ്ടായാല്‍..
ഒന്നില്ലേ..
പിന്നെ...
എന്നും കിഴങ്ങുകറി ഉണ്ടാക്കേണ്ട, അത് ഭയങ്കര ഗ്യാസ് ആണ്.
ഓട്ടോ, ബസ്‌, വിമാനം.
എല്ലാം മുംബൈലെ ട്രാഫിക്കില്‍ പെട്ട് കുരുങ്ങിക്കിടക്കുവാണ്.
ഈ റോഡില്‍ രാവിലെ മുതലേ ജാം ആണ്.
ആ കെട്ടിടം കണ്ടില്ലേ, അവിടെ ആ ഉയരം കൂടിയത് ?
ഒരു സ്ത്രീ രാവിലെ സ്വന്തം കുഞ്ഞിനെയും കൊണ്ട് അതിന് മുകളില്‍ നിന്നും ചാടി.
അവര് സ്വന്തം കുഞ്ഞിനെയും കൊണ്ട് ചാടി!
അവരുടെ പേര് എന്താണ്?
എനിക്കെന്തറിയാം സാര്‍. ഞാന്‍ അവരുടെ ബന്ധുവൊന്നുമല്ലല്ലോ.
എന്തേലും കുടുംബ പ്രശ്നമാകും.
അവിടെ താമസ്സിക്കുന്ന ആരെയെങ്കിലും താങ്ങള്‍ക്ക്‌ അറിയാമോ?
അവര് മരിച്ചോ?
ഹലോ.
ഇന്ന് രാവിലെ ഭര്‍ത്താവ് ഓഫീസില്‍ പോയി, പിന്നെ യഷ്വി..
ഗുഡ് ആഫ്റ്റര്‍ നൂണ്‍ സാര്‍, എങ്ങനെയുണ്ട്.
ഞാന്‍ കുറച്ചു തിരക്കിലാണ്.
ട്രൈനിനിംഗ് എപ്പോ തുടങ്ങാന്‍ പറ്റും സാര്‍.
ഇതു ഊണ് കഴിക്കുന്ന സമയമാണ്. നിങ്ങള്‍ പിന്നെ വാ.
നിങ്ങളില്‍ നിന്നും ഒന്നും പ്രതീക്ഷിക്കേണ്ടെന്ന് എല്ലാരും പറയുന്നു .
എന്‍റെ പേര് അസ്ലം ഷെയ്ഖ് എന്നാണ്. ഞാന്‍ ഒരു അനാഥനാണ്.
എന്‍റെ പേര് കൂടി എനിക്കിട്ടത് ഞാനാണ്‌.
എനിക്കറിയാവുന്നതെല്ലാം ഞാനായിട്ട് പഠിച്ചതാണ്.
ഇതും ഞാന്‍ തന്നെ പഠിച്ചു കൊള്ളാം, ഇത്രേം പറയാന്‍ വേണ്ടി വന്നതാണ്‌ ഞാന്‍, വളരെയധികം നന്ദിയുണ്ട് സാര്‍.
കേള്‍ക്കൂ.
ഇവിടെ വരൂ.
നിങ്ങള്‍ എന്‍റെ മേശയുടെ അടുത്ത് പോ.
അവിടെ അഹമദാബാദ് സെക്ടരിന്‍റെ ക്ലൈമ്സ് ഫയല്‍ ഉണ്ട്.
തുക കണക്കുകൂട്ടിയിട്ടു ..
..അക്കൗണ്ട്‌സ് ഡിപാർറ്റ്മന്റിലോട്ട് അയക്ക്.
വളരെ നന്ദി സാര്‍.
വളരെയധികം നന്ദി സാര്‍.
ഞാന്‍ വേഗം വരാം സാര്‍.
വേണ്ടാ,തിരിച്ചു വരേണ്ട, പോയി ജോലി ചെയ്യൂ.
ശരി സാര്‍,വളരെ നന്ദി സാര്‍.
ഇന്ന് രാവിലെ ഭര്‍ത്താവ് ഓഫീസില്‍ പോയി, പിന്നെ യഷ്വി സ്കൂളില്‍ പോയി..
ഞാന്‍ റേഡിയോ ഓണാക്കി, വാര്‍ത്ത ഉണ്ടായിരുന്നു.
എന്‍റെ സഹോദരന്‍ മരിച്ചപ്പോഴും എല്ലാരും പറഞ്ഞു.
അവനു കുറച്ചു ധൈര്യം വേണ്ടിയിരുന്നെന്ന്.
പരീഷയില്‍ തോറ്റാല്‍ എന്തു സംഭവിക്കും.
ധൈര്യം വേണ്ടിയിരുന്നത് തന്നെയല്ലേ?
എന്തായിരിക്കും ആ സ്ത്രീ ചിന്തിച്ചിട്ടുണ്ടാകുക?
രാത്രി അവര് അവരുടെ ആഭരണങ്ങള്‍ അഴിച്ചു മാറ്റിയിട്ടുണ്ടാകും.
വളകള്‍, കമ്മലുകള്‍...
താലി..
അപ്പൊ അവരുടെ മകള്‍ എന്തായിരിക്കും ചോദിച്ചിട്ടുണ്ടാകുക.
അമ്മേ, എന്തിനു വേണ്ടിയാണ് പോകുന്നത്?
എത്ര കഷ്ട്ടപ്പെട്ടാകും അവര്‍ അതിന് മുകളില്‍ എത്തിയിട്ടുണ്ടാകുക.
കെട്ടടത്തിന്‍റെ മുകളില്‍ നിന്നും ചാടണമെങ്കിലും പോലും ധൈര്യം വേണ്ടേ?
പ്രീയപ്പെട്ട ഇലാ, ദയവുചെയ്ത് അങ്ങനെ പറയരുത്.
കാര്യങ്ങള്‍ കാണുന്നത് പോലെ അത്ര മോശമായിരിക്കില്ല.
ഒരു ദിവസം ഞാന്‍ ട്രെയിനില്‍ ജോലിക്ക് പോകുകയായിരുന്നു.
പെട്ടെന്ന് എനിക്ക് എന്തോ തോന്നി.
ആരോ എന്നെ സ്പര്‍ശിക്കുന്നു
താഴെ..
നീ ചിരിക്കുവാണോ?
അതെ, ആന്റി.
ഒരു തമാശ ഓര്‍മ്മ വന്നതാ.
എന്നോട് കൂടി പറ ആ തമാശ.
മറന്നു പോയി.
- മറന്നു പോയോ? - അതെ.
എന്നും രാത്രി 5 ബദാം കുതിര്‍ത്തു വയ്ക്ക്.
എന്നിട്ട് രാവിലെ എഴുന്നേറ്റു കഴിയ്ക്ക്..
ഓര്‍മ്മ ശക്തിക്ക് നല്ലതാണ്.
ഞാന്‍ കഴിച്ചോളാം ആന്റി
എങ്ങനെയുണ്ട് സാര്‍.
- നിങ്ങള്‍ സ്റ്റേഷനില്‍ പോകുകയാണോ? - അതെ
ഞാന്‍ ബോംബൈ സെന്‍ട്രലില്‍ ഇറങ്ങും.
അവിടുന്ന് ഡോന്ഗ്രിയില്‍ പോകും, അപ്പോള്‍ അവള്‍ വരും.
നിങ്ങളോ സാര്‍?
ഞാന്‍ ബാന്ദ്രയിലാണ്.
സാര്‍ നിങ്ങള്‍ ഒന്നും വിചാരിക്കില്ലെങ്കില്‍ ഒരു കാര്യം ചോദിച്ചോട്ടെ?
ചോദിക്ക്.
ഓഫീസില്‍ ഉള്ളവര്‍ പറയുന്നു..
നിങ്ങള്‍ നടന്നു പോയപ്പോള്‍ ഒരു പൂച്ചയെ തൊഴിച്ചു..
... ആ പൂച്ച ബുസ്സിനടിയില്‍ പോയിട്ടും നിങ്ങള്‍ ഒന്ന് തിരിഞ്ഞു പോലും നോക്കാതെ നടന്നു പോയി.
ഇത് സത്യമാണോ സാര്‍?
അത് ഒരു പൂച്ച അല്ലായിരുന്നു. ഒരു അന്ധനായ മനുഷ്യനായിരുന്നു.
അയാള്‍ എന്നോട് വഴി ചോദിക്കുകയായിരുന്നു.
അതുകൊണ്ട് ഞാന്‍ അയാളെ ബസ്സിനു കീഴെ തള്ളിയിട്ടു.
അതുകൊണ്ട് നിങ്ങളും സൂക്ഷിച്ചോ.
നന്ദി.
ഒരു സിഗരറ്റ് തരൂ.
കാശ് പിന്നെ തരാം.
അതൊരു തമാശ ആയിരുന്നല്ലേ?
താങ്ങള്‍ ഇപ്പോഴും ബാന്ദ്രയില്‍ തന്നെ ആയിരിക്കുമോ സാര്‍?
എപ്പോഴും അവിടെത്തന്നെയാ.
ഞാന്‍ എപ്പോഴും മാറിക്കൊണ്ടേയിരിക്കും.
ആദ്യം മുഹമ്മദ്‌ അലി റോഡില്‍ ആയിരുന്നു
പിന്നെ ദുബായില്‍ പോയി, പിന്നെ സൌദിയില്‍ പോയി.
സൌദിയില്‍ നിന്ന് വരുന്നു പോകുന്നു, അങ്ങനെ വന്നു പോയിക്കൊണ്ടേയിരുന്നു.
ഒരു തവണ മെഹര്‍നുഷ്യയെ കണ്ടതിനു ശേഷം പിന്നെ സൌദിക്ക് തിരിച്ചു പോയാതേയില്ല.
ഈ പച്ചക്കറികള്‍ എല്ലാം ഞാന്‍ തന്നെ മുറിച്ച്.
ഞാന്‍ തന്നെ പാചകം ചെയ്യും.
ഈ തോരനോക്കെ അരിയാന്‍ എവിടുന്നാണ് പഠിച്ചത്.?
ഞാന്‍ സൌദിയില്‍ ഹോട്ടലില്‍ ജോലി ചെയ്തിരുന്നല്ലോ.
ഹോട്ടലിലാണോ ജോലി ചെയ്തിരുന്നത്?
പാചകം, റൂം സര്‍വീസ്,വൃത്തിയാക്കല്‍
കണക്കെഴുത്ത് എല്ലാം നമ്മള്‍ തന്നെ.
അവിടെ നല്ല ബോറായിരുന്നു.
വിനോദത്തിന്‍റെ പേരില്‍ ഒന്നുമില്ല, പ്രാര്‍ത്തിക്കൂ- ജോലി ചെയ്യൂ,പ്രാര്‍ത്തിക്കൂ- ജോലി ചെയ്യൂ,
ഇതല്ലാതെ വേറെ ഒന്നുമില്ല, ഇവിടെ നിറയെ ഫ്രീ ടൈം കിട്ടാറുണ്ട്.
ഇവിടയാണേല്‍ വൈകിട്ട് ആഹാരം ഉണ്ടാക്കും. മെഹര്‍നുഷ്യയ്ക്ക് വേണ്ടി കാത്തിരിക്കും. അവള്‍ വരും, ആഹാരം കഴിയ്ക്കും.
- ഞങ്ങള്‍ ചിലപ്പോള്‍ വൈകിട്ട് നടക്കാനും പോകും. - വളരെ നല്ലത്.
എന്തു പറഞ്ഞാലും എനിക്കവളെ ഭയങ്കര ഇഷ്ട്ടമാണ്.
താങ്ങള്‍ വൈകുന്നേരം എന്തു ചെയ്യും സാര്‍?
ചിലപ്പോ ഞാന്‍ ടിവി കാണും.
സാര്‍ എന്‍റെ കൂടെ വരുന്നോ?
- എവിടെ? - എന്‍റെ വീട്ടില്‍.
ഞാന്‍ നിങ്ങള്‍ക്ക് "പസന്തേ" ഉണ്ടാക്കി തരാം.
- എന്താ? - "പസന്തേ" ".
- അതെന്താ? - ഈ ആട് ഉണ്ടല്ലോ ആട്.
അതിനെ മുറിച്ചു മുറിച്ചു ഉണ്ടാക്കുന്ന ഒരു വിഭവമാണ്.
- ഓഹ്, ആടില്‍ നിന്നോ? - അതെ സാര്‍.
ഇത് എന്‍റെ സ്പെഷ്യല്‍ ആണ് സാര്‍.
ആഹ്, ഞാന്‍ വരാം.
- ഇപ്പോ പോകാം സാര്‍. - ഇപ്പോഴോ?
ആഹ് സാര്‍, പോകാം സാര്‍.
ഇല്ല..ഇന്ന് വീട്ടില്‍ ഒരു പ്രധാനപ്പെട്ട ജോലിയുണ്ട്. ഇന്നില്ല വേറൊരു ദിവസം വരാം.
- അടുത്ത തവണ ഉറപ്പല്ലേ സാര്‍ - ആഹ്, ഞാന്‍ വരാം.
- ഉറപ്പ് - ആഹ്, അതെ
നിങ്ങളെ ഞാന്‍ കാത്തിരിക്കും.
അടുത്ത തവണ വരും.
- കാണാം ബൈ. - ബൈ ബൈ.
ഹലോ..ഇന്നലെ ഭര്‍ത്താവ് ഒരുപാട് വൈകിയാണ് എത്തിയത്.
ഒരു ഫോണ്‍ വന്നു. വീണ്ടും ഓഫീസില്‍ തിരിച്ചു പോയി
യഷ്വിയും ഉറങ്ങി.
ഞാന്‍ എന്‍റെ വിവാഹസമയത്ത് അമ്മയറിയാതെ കുറച്ചു സാധനങ്ങള്‍ കൊണ്ട് വന്നിരുന്നു.
അതില്‍ നിന്നും ഒരു പഴയ ഡയറി കിട്ടി.
അതില്‍ വല്യമ്മ സ്വന്തം കൈപ്പടയില്‍...
കുമ്പളങ്ങ തോരന്‍റെ പാചകകുറിപ്പുകള്‍ എഴുതിയിരുന്നു
ഇപ്പോ ഇതിന്‍റെ സീസണ്‍ കൂടിയാണ്
താങ്ങള്‍ക്ക്‌ ഇതിഷ്ടപ്പെടുമെന്ന് എനിക്ക് തോന്നുന്നു
ഗംഭീരം!!
എങ്ങനെയുണ്ട്‌ സാര്‍?
ഇരുന്നോട്ടെ?
ഇരിക്കൂ.
നന്ദി.
രുചിച്ചു നോക്കുന്നോ?
ഉറപ്പാണോ?
അതെ.
എന്തു പറ്റി?
ഇതെവിടുന്നാണ് വാങ്ങുന്നത് സാര്‍?
എന്‍റെ വീടിനടുത്ത് ഒരു റെസ്റ്ററാൻറ്റ് ഉണ്ട്, അവിടുന്നാണ്.
എന്തുപറ്റി?
ഇത് സ്വാദിഷ്‌ഠമാണ്.
സ്വാദിഷ്‌ഠമാണ് സാര്‍, സ്വാദിഷ്‌ഠം നാളെ എനിക്കും ഒരു ബോക്സ്‌ പറയമോ.
ആ റെസ്റ്ററാൻറ്റ് ഉടന്‍ തന്നെ പൂട്ടാന്‍ പോകുവാണ്.
അതെങ്ങനെ പൂട്ടാന്‍ പറ്റും സാര്‍?
ഈ രാജ്യത്ത് കഴിവിന് ഒരു വിലയുമില്ലല്ലോ!!
സത്യമാണ് സാര്‍ പറഞ്ഞത്. ഈ രാജ്യത്ത് കഴിവിന് ഒരു വിലയുമില്ല.
കൈകളില്‍ ജാലവിദ്യ ഉണ്ടായിരിക്കണം സാര്‍.
ആഹാരം ആര്‍ക്കും ഉണ്ടാക്കാന്‍ പറ്റും, പക്ഷെ ജാലവിദ്യ കഴിയില്ലല്ലോ?
പ്രീയപ്പെട്ട ഇലാ, നിങ്ങളുടെ വല്യമ്മയുടെ പാചകക്കുറിപ്പ് വളരെ നല്ലതായിരുന്നു.
എന്‍റെ പ്രീയപ്പെട്ട വഴുതനങ്ങ കറിയെക്കാള്‍ കൊള്ളാം
ഇന്നലെ ഞാനും കുറെ പഴയ സാധനങ്ങള്‍ കണ്ടെത്തി.
എന്‍റെ ഭാര്യ റെക്കോര്‍ഡ്‌ ചെയ്ത പഴയ ടിവി ഷോകള്‍ എനിക്ക് കിട്ടി.
ഇത് ടിവിയില്‍ വന്നപ്പോള്‍ നീ ഒരു പക്ഷെ ഒരു കുട്ടിയായിരുന്നിരിക്കും, അല്ലേങ്കില്‍ ഒരുപക്ഷെ നീ ജനിച്ചു കൂടി ഉണ്ടാവില്ല.
എന്‍റെ ഭാര്യ അത് ഇഷ്ട്ടപ്പെട്ടിരുന്നു.
അതെനിക്ക് കാണണം എന്ന് തോന്നിയത് എന്തുകൊണ്ടാണെന്ന് എനിക്കറിയില്ല, .
ഞാന്‍ അത് മണിക്കൂറുകളോളം കണ്ടു.
അത് ഞാന്‍ ഷോയും എപ്പിസോഡും ക്രമമായി കണ്ടു.
രാത്രി മുഴുവന്‍ ഇരുന്നു കഴിഞ്ഞ് അവസാനം..
...ഞാന്‍ എന്താണ് നോക്കിയിരുന്നതെന്ന് മനസ്സിലാക്കി.
എല്ലാ ഞായറാഴ്ചയും അവള്‍ ഷോ കാണുമ്പോള്‍..
ഞാന്‍ വെളിയില്‍ ഇരുന്ന് സൈക്കിള്‍ നന്നാക്കുകയോ അല്ലെങ്കില്‍ പുകവലിക്കുകയോ ആയിരിക്കും
എന്നിട്ട് എപ്പോഴും എന്‍റെ ഒരു നോട്ടം അവളില്‍ ഉണ്ടാകും.
എന്നിട്ട് അവളുടെ പ്രതിബിംബം ഞാന്‍ ആ ടിവി സ്ക്രീനില്‍ കാണുമായിരുന്നു.
ചിരിക്കുന്നു. ഒരേ തമാശ കണ്ടു വീണ്ടും വീണ്ടും ചിരിക്കുന്നു.
എപ്പോഴും അത് ആദ്യം കാണുന്നത് പോലെ..
അതില്‍ തന്നെ എപ്പോഴും നോക്കിയിരിക്കാന്‍ ഞാന്‍ ആഗ്രഹിക്കുന്നു.
എല്ലാ പേയ് ഓര്‍ഡര്‍കളും അക്കൗണ്ടില്‍ കൊടുത്തിട്ടുണ്ട് സാര്‍,
ഈ ആപ്പിളും നേന്ത്രപഴവും നിങ്ങള്‍ക്കാണ്.
എടുക്ക്.
വേണ്ട സര്‍,
എടുക്കടോ..
ശരി സാര്‍.
ഇതെന്താണ്?
പേപ്പര്‍.
എനിക്ക് കുറച്ച് വെള്ളം കിട്ടുമോ?
- പിന്നെ ഇതെങ്ങനെയുണ്ട്‌? - നന്നായിട്ടുണ്ട്.
വാഹ്..ഒരുപാടിഷ്ട്ട്മായി.
നന്ദി.
ഇപ്പോ അങ്ങനെ ആരും പേപ്പര്‍ അയക്കാറില്ല, എല്ലാരും ഇമെയില്‍ ആണ് അയക്കുന്നത്.
- എന്ത്‌ പേപ്പര്‍? - കത്ത്.
ഇത് ഇമെയില്‍ യുഗമാണല്ലോ.
ഹലോ..
എന്‍റെ അമ്മയ്ക്കും ആ പഴയ ടിവി പരിപാടി വലിയ ഇഷ്ട്ടമാണ്.
ഞാന്‍ ചെറുപ്പത്തില്‍ മണിക്കൂറുകള്‍ അവര്‍ക്കൊപ്പം ഇരുന്നു ആ പരിപാടികള്‍ കാണുമായിരുന്നു.
എനിക്ക് നിങ്ങളോട് ഒരു കാര്യം പറയണമായിരുന്നു.
ഓരോ സിഗരറ്റും നിങ്ങളുടെ ജീവിതത്തില്‍ നിന്ന് 5 മിനിട്ട് ആയുസ് കുറയ്ക്കും.
എന്‍റെ പപ്പയ്ക്ക് ശ്വാസകോശത്തില്‍ കാന്‍സര്‍ ആണ്.
ഒരുപാട് വേദനിക്കുമ്പോള്‍ അദ്ദേഹം പറയുമായിരുന്നു ആയിരക്കണക്കിന് ആളുകള്‍ ഇതിനു അടിമയാണെന്ന്..
ഇങ്ങനെ ഒരു നാള്‍ ഉണ്ടാകില്ലായിരുന്നു.
ഒന്നും വിചാരിക്കരുത്.
ഹേയ്..ഇലാ..
ആഹ്, ആന്റി?
ഞാന്‍ പറഞ്ഞ കാരറ്റ് കൊണ്ട് വന്നോ?
ഹാ..ഉണ്ട്, തോട്ടി താഴേയ്ക്ക് താ.
ഇതാ!
ഇത് വെറും 10 രൂപയുടേതാണ്.
വേറെ എന്താണ് വാങ്ങിയത്?
വേറൊന്നുമില്ല, സാധാരണ പോലെ തന്നെ.
വേറെ എന്തെല്ലാം വഴുതന കൊണ്ട് ഉണ്ടാക്കാം
വറുക്കാം, മെഴുക്കുപുരട്ടി ഉണ്ടാക്കാം, പിന്നെ തോരന്‍..
ഇപ്പോ പുതിയ ചികിത്സ തുടങ്ങിയിട്ടുണ്ട്.
അത് കൊള്ളാം പക്ഷെ ദിവസം മുഴുവന്‍ ഉറക്കമായിരിക്കും.
അമ്മേ ടിവി എവിടെ?
ഇപ്പോ ടിവിയില്‍ നല്ല പരിപാടി എവിടാ?
കാഷ് വല്ലതും വേണോ?
വേണ്ട വേണ്ട, കുഴപ്പമില്ല മോളെ.
അമ്മേ ഈ പുതിയ ചികിത്സ ഒരുപാട് പണച്ചിലവുള്ളത് പോലെ തോന്നുന്നു.
ഞാന്‍ പറഞ്ഞില്ലേ കുഴപ്പമില്ലെന്ന്, വിഷമിക്കേണ്ട, ഞാന്‍ നോക്കിക്കൊള്ളാം.
എങ്ങനെ ഇതെല്ലാം വാങ്ങും?
എന്‍റെ മോന്‍ ഉണ്ടായിരുന്നെങ്കില്‍ ഞാന്‍ ആരുടേയും അടുത്ത് പണം ചോദിക്കേണ്ടി വരില്ലാരുന്നു.
ഞാന്‍ രാജിവിനോട് സംസാരിക്കാം.
വേണ്ട വേണ്ട, അതിന്‍റെ ഒന്നും ആവശ്യമില്ല.
ഇപ്പോഴേയ്ക്ക് ഒരു 5000 രൂപ അമ്മയ്ക്ക് വേണ്ടി ഞാന്‍ ചോദിക്കാം.
നമ്മള്‍ പെണ്‍കൂട്ടര്‍ അല്ലെ.
എപ്പോഴും കാശു മേടിക്കുന്നത് നല്ലതായി തോന്നുന്നുണ്ടോ?
ഇപ്പോഴേയ്ക്ക് കുഴപ്പമൊന്നുമില്ല, പിന്നെ പയ്യെ പയ്യെ തന്നാല്‍ മതിയല്ലോ, ഒരു കുഴപ്പവുമില്ലാ.
അതൊന്നും വേണ്ടാ.
എന്‍റെ കൈയില്‍ കുറച്ചു കാശ് ഉണ്ട്.
ഞാന്‍ നോക്കിക്കൊള്ളാം.
ഓഹ്, ശരി..
പക്ഷെ പപ്പയോട് പറയരുത്.
5000 രൂപ കൊണ്ട് ഒരു മാസത്തെ ചിലവുകള്‍ നടക്കും.
പിന്നെ അടുത്ത മാസം.
അത് അടുത്ത മാസം നോക്കാം.
നീ കാണുന്നോ?
ഞാന്‍ എഴുന്നേല്‍പ്പിക്കാം?
ഇപ്പോത്തന്നെ വൈകി, ഞങ്ങള്‍ പോകുവാണ്.
ശരി.
പ്രീയപ്പെട്ട ഇലാ..
ഇന്നലെ എനിക്ക് സംഭവിച്ചത് എന്തെന്ന് പറഞ്ഞാല്‍ നീ വിശ്വസ്സിക്കില്ല.
വൈകുന്നേരം ഞാന്‍ ഷെയ്ഖിനൊപ്പം സ്റ്റേഷനിലോട്ടു നടക്കുവായിരുന്നു.
ഷെയ്ഖും ഞാനും ഒരുമിച്ചായിരുന്നു.
ഒരു ചിത്രകാരന്‍റെ ചിത്രങ്ങള്‍ നോക്കി നില്‍ക്കാന്‍ തോന്നി.
അദ്ദേഹത്തിന്‍റെ ചിത്രങ്ങള്‍ എല്ലാം ഒരുപോലെ ആയിരുന്നു.
പക്ഷെ അതില്‍ സൂക്ഷിച്ചു നോക്കുമ്പോള്‍..
നമുക്ക് ആ വ്യത്യാസം കാണാന്‍ പറ്റും. എല്ലാത്തിലും ചെറിയ വ്യത്യാസങ്ങള്‍ ഉണ്ടാകും.
വേറൊരു കാര്‍ ഇവിടെ, വേറൊരാള്‍ അവിടെ ആ ബസ്സില്‍ ഇരുന്നു സ്വപ്നം കാണുന്നു.
ഒരു തെരുവുനായ റോഡ്‌ മുറിച്ചു കടക്കുന്നു.
എന്തായിരിക്കും ആ ദിവസം ആ ചിത്രകാരനെ ആകര്‍ഷിച്ചത്.
പിന്നെ അതിലൊന്നില്‍..
ഞാന്‍ എന്നേത്തന്നെ കണ്ടു.
അത് ഞാനാണെന്ന് ഞാന്‍ എങ്കിലും വിചാരിക്കുന്നു.
പിന്നെ ഞാന്‍ ഒരു ഓട്ടോറിക്ഷയില്‍ പോകുകയാണ്.
എന്‍റെ കുട്ടിക്കാലത്തെ കളിക്കൂട്ടുകാരുടെ പഴയ വീടുകള്‍...
ഒന്നും ഇപ്പോ ഇല്ലാ.
എന്‍റെ പഴയ വിദ്യാലയവും.
പക്ഷെ ചിലതൊക്കെ അതുപോലെ തന്നെയുണ്ട്‌.
ആ പഴയ പോസ്റ്റ്‌ ഓഫീസ്‌ ഇപ്പോഴുമുണ്ട്.
ഞാന്‍ ജനിച്ച ആശുപത്രി..
അവിടെത്തന്നെയാണ് എന്‍റെ അച്ഛനമ്മമാര്‍ മരിച്ചത് എന്‍റെ ഭാര്യയും.
ആരോടും ഒന്നും പറയാനില്ലെങ്കില്‍ നമ്മള്‍ എല്ലാം മറക്കും എന്നാണ് എനിക്ക് തോന്നുന്നു.
സാര്‍, താങ്ങള്‍ എന്തേലും പറഞ്ഞിരുന്നോ?
- എന്താ? - താങ്ങള്‍ എന്തേലും പറഞ്ഞിരുന്നോ?
ഇല്ലാ..
എന്തു കളിക്കുവാണ്?
കണ്ണുപൊത്തി കളി.
- ഞങ്ങളൊക്കെ എന്താണ് കളിച്ചിരുന്നതെന്ന് പറയട്ടെ - എന്താ?
ആദ്യം ഇത് ഊരി മാറ്റ്.
- ഞാന്‍ ഊരിമാറ്റാം? - വേണ്ടാ.
ഞാന്‍ ചെയ്തോളാം.
ഞങ്ങള്‍ ഇതിന്‍റെ കൂടെ കുടുംബം പോലെ കളിക്കുമായിരുന്നു.
ഇതാണ് കുഞ്ഞ്.
ഞാന്‍ ഇതിന്‍റെ പപ്പാ.
നിന്‍റെ അങ്കിള്‍ ആയിരുന്നു ഇതിന്‍റെ അമ്മ, എന്‍റെ ഭാര്യ.
ഹലോ..
എനിക്ക് നിങ്ങളോട് ഒരു കാര്യം പറയണം.
എന്‍റെ ഭര്‍ത്താവിനു മറ്റാരോടോ പ്രേമബന്ധം ഉണ്ട്.
അദ്ധെഹത്തോട് ഇതെപ്പറ്റി സംസാരിച്ചാലോന്ന് ഒരുപാട് ആലോചിച്ചു.
പക്ഷെ അതിനുള്ള ധൈര്യം ഉണ്ടായില്ല.
ചോദിച്ചിട്ട്‌ പിന്നെ ഞാന്‍ എവിടെ പോകും.
ഒരു സ്ഥലം ഉണ്ട്.
യഷ്വി സ്കൂളില്‍ നിന്ന് പഠിച്ചു, ഭൂട്ടാനില്‍ എല്ലാം ഉണ്ടെന്ന്.
അവിടെ ഗ്രോസ് ഡൊമസ്റ്റിക് പ്രോഡക്റ്റ് അല്ല. ഗ്രോസ് നാഷണല്‍ ഹാപ്പിനെസ്സ് ആണത്രെ.
ഇവിടെയും അങ്ങനെ ആയിരുന്നെങ്കിലോ?
മാഡം.
ഞാന്‍ കൂടി നിന്നോടൊപ്പം ഭൂട്ടാനില്‍ വന്നാലോ?
നിങ്ങള്‍ക്കു പ്രശ്നങ്ങള്‍ ഒന്നുമില്ലല്ലോ.
- ഞാന്‍ എന്തേലും തെറ്റായി..? - ഹേയ് ഇല്ല..
ഒരു കാര്യം പറയ്‌ ഷെയ്ഖ്..
ആഹ് സാര്‍..?
- എപ്പോഴെങ്കിലും ഭൂട്ടാനില്‍ പോയിട്ടുണ്ടോ? - ഭൂട്ടാന്‍?
നാസിക്കിനു പകരം ഭൂട്ടാനില്‍ സെറ്റില്‍ ആയാലോ എന്ന് ആലോചിക്കുവാണ് .
ഭൂട്ടാന്‍, ഞാന്‍ സൌദിയില്‍ പോയിട്ടുണ്ട്. ഭൂട്ടാനും കൊള്ളാം സാര്‍.
ഭൂട്ടാന്‍ കൊള്ളാം, എക്കണോമി താഴെയാണ്, നമ്മുടെ ഒരു രൂപ അവിടുത്തെ 5 രൂപയാണ്.
അവിടെ പോകാം കുഴപ്പമില്ല.
എന്‍റെ അമ്മ എപ്പോഴും പറയാറുണ്ട്..
"ചിലപ്പോള്‍ തെറ്റായ ട്രെയിന്‍ ശരിയായ സ്റ്റേഷനില്‍ എത്തിക്കും."
നിങ്ങള്‍ക്ക്‌ അമ്മയും ഉണ്ടോ?
നിങ്ങള്‍ അനാഥന്‍ ആണെന്ന് ഒരിക്കല്‍ പറഞ്ഞു.
അത് ശരിയാണ്,
പക്ഷെ "എന്‍റെ അമ്മ പറഞ്ഞിട്ടുണ്ട്" എന്ന് പറയുമ്പോള്‍..
...ആളുകള്‍ അത് കാര്യമായി എടുക്കും. അപ്പോള്‍ എനിക്ക് സന്തോഷം തോന്നും.
അത് കൊള്ളാം.
നിങ്ങള്‍ കേള്‍ക്കുന്നത് റേഡിയോ ഭൂട്ടാന്‍..
നമ്മള്‍ എങ്ങനെ ഒരുമിച്ചു ഭൂട്ടാനില്‍ പോകും.
എനിക്ക് നിങ്ങളുടെ പേര് പോലും അറിയില്ല.
എങ്ങനെയുണ്ട് സാര്‍?
ഇന്നും അത് തന്നെ.
ഇതൊന്നു പരീക്ഷിച്ചു നോക്ക്.
എന്താണ് കാര്യം സാര്‍, ഇന്ന് നല്ല സന്തോഷത്തിലാണല്ലോ.
എന്താണ് കാര്യം? എന്താണ് കാര്യം?
ഒരു 10 വയസ് കുറഞ്ഞ പോലെ തോന്നുന്നു.
നിങ്ങളുടെ അമ്മ ഇപ്പോഴും പറയാറില്ലേ " തെറ്റായ ട്രെയിന്‍ ചിലപ്പോള്‍ശരിയായ സ്റ്റേഷനില്‍ എത്തിക്കും.".
- അമ്മ എപ്പോഴും ശരിയേ പറയൂ. - അത് കൊണ്ട്?
എനിക്കിത് ഇഷ്ട്ടപ്പെട്ടു.
വെറൈറ്റി.
വെറൈറ്റി, സാര്‍.
ആന്റി
ഹാ..പറ..?
"സാജന്‍" സിനിമയുടെ കാസെറ്റ് ഉണ്ടോ?
ഹാ..ഉണ്ടെന്നെ..എന്തിനാണ്?
പാട്ടുകള്‍ കൊള്ളാമായിരുന്നു അല്ലെ.?
ഹാം, തരക്കേടില്ല..
ഒന്ന് കേട്ടാലോ?
ഇപ്പോഴോ?
കേള്‍ക്കാമെന്നെ.
ഇടാമോ?
ഇടാം.
ഹലോ..
ഇന്നലെ യാദൃച്ഛികമായി ദേശ് പന്ധെ ആന്റി സാജന്‍ സിനിമയിലെ പാട്ട് പ്ലേ ചെയ്തു.
അവരുടെ പക്കല്‍ എല്ലാ പഴയ ഹിന്ദി സിനിമയുടെയും കാസെറ്റ് ഉണ്ട്.
സി.ഡിയുടേയും എം.പി3 പ്ലയെരിന്‍റെയും പേര് പോലും കേട്ടിട്ടുണ്ടാവില്ല.
കാസെറ്റ് വെറുതെ കേള്‍ക്കാന്‍ വേണ്ടിയാണ് വെച്ചിരിക്കുന്നത്.
ഞാനെന്തിനാണ് ഈ കത്തിലെ ചില വരികള്‍ വെട്ടിയതെന്ന് നിങ്ങള്‍ വിചാരിക്കുമായിരിക്കും
അങ്ങനെ കത്തില്‍ എഴുതുമ്പോള്‍ നാണം തോന്നില്ലേ.
കത്തില്‍ എന്തും എഴുതാം,അത് നല്ല എളുപ്പമാണ്.
പക്ഷെ ഞാന്‍ എഴുതിയത് എനിക്ക് നിങ്ങളെ നേരില്‍ കണ്ടു സംസാരിക്കാനുള്ളതാണ്.
നമ്മള്‍ പരസ്പരം കാണണമെന്ന് എനിക്ക് തോന്നുന്നു.
നിങ്ങള്‍ക്ക് മടുങ്ങയില്‍ ഉള്ള ആ കൂളര്‍ കഫെ അറിയുമോ?
അവിടുത്തെ "കീമ പാവ്" വളരെ നല്ലതെന്ന് കേട്ടിട്ടുണ്ട്.
എനിക്ക് പ്രീയപ്പെട്ടത്‌
നാളെ ഒരു മണിയ്ക്ക് അവിടെ കാണാം.
സാജന്‍ സാര്‍...
എന്താ?
ബോസ്സ് നിങ്ങളെ ഉള്ളിലോട്ടു വിളിക്കുന്നു.
- ഹാ, ഊണ് കഴിഞ്ഞു വരാം, - സാര്‍ അത്യാവശ്യമാണ്.
ആഹ്..ഞാന്‍ വരുന്നു.
ഞാന്‍ അകത്തോട്ടു വന്നോട്ടെ സാര്‍?
ഞാന്‍ നിങ്ങളുടെ അക്കൗണ്ട്‌ ഡിപ്പാര്‍റ്റ് മെന്റുമായി ഒരു മീറ്റിംഗ് നടത്തിയിരുന്നു.
അത് എന്‍റെ ജീവിതത്തിലെ ഒരുപാട് വല്ലായ്‌മ വരുത്തിയ മീറ്റിംഗ് ആയിരുന്നു.
അവര്‍ എന്താണ് പറഞ്ഞത് എന്ന് അറിയുമോ?
അവര്‍ പറയുകയാണ്‌ "ഇപ്പോ ക്ലേമ്സ് ഡിപ്പാര്‍റ്റ് മെന്റ് ഇല്ലാത്ത പോലെയാണെന്ന്".
എല്ലാ പേ ഓര്‍ഡര്‍കളും തെറ്റാണ്!
എല്ലായിടത്തും ഷെയ്ഖിന്‍റെ ഒപ്പാണ്.
ഇയാള്‍ നിങ്ങള്‍ക്ക് ഒരു പകരക്കരനാകുമെന്നു എനിക്ക് തോന്നുന്നില്ല
നിങ്ങള്‍ ഇതൊന്നു റിവ്യൂ ചെയ്യണം.
വേണമെങ്കില്‍ രാത്രി മുഴുവന്‍ എടുത്തോളൂ, പക്ഷെ എല്ലാം ശരിയാകണം.
പിന്നെ ഷെയ്ഖ് ഇനി നിന്നെ എന്‍റെ കണ്‍മുന്നില്‍ കണ്ടു പോകരുത്.
ഇത് എന്‍റെ തെറ്റാണ് സാര്‍.
ഞാനാണ്‌ പേ ഓര്‍ഡര്‍കല്‍ ഉണ്ടാക്കിയത്.
ഞങ്ങള്‍ ഒന്നിച്ചു ജോലി ചെയ്തത് കൊണ്ട് ഇയാളോട് ഞാന്‍ ഒപ്പിടാന്‍ പറഞ്ഞെന്നേ ഉള്ളൂ.
ഇത് എന്‍റെ തെറ്റാണ്.
ഫെര്‍ണാണ്ടസ് നിങ്ങള്‍ ആരെയും രക്ഷിക്കാന്‍ നോക്കേണ്ടതില്ല.
ഞാന്‍ ആരെയും രക്ഷിക്കാന്‍ നോക്കുന്നില്ല സാര്‍.
35 വര്‍ഷത്തെ സര്‍വീസ്..
.. അതില്‍ നിങ്ങള്‍ ഒരു തെറ്റ് പോലും വരുത്തിയിട്ടില്ല..
ഞാന്‍ ആരെയും രക്ഷിക്കാന്‍ ശ്രമിക്കില്ല എന്ന് നിങ്ങള്‍ക്കറിയാമല്ലോ.
എന്തായാലും..
അക്കൗണ്ട്‌സ് ഡിപ്പാര്‍റ്റ് മെന്റിന്റെ കാര്യം ഞാന്‍ നോക്കിക്കൊള്ളാം.
അത് കുഴപ്പമില്ല സാര്‍.
പിന്നൊരു കാര്യം.
എന്താണ് ഈ ഫയലിനെല്ലാം ഒരു പച്ചക്കറിയുടെ മണം.
ഉള്ളി, ഉരുളക്കിഴങ്ങ്‌, എന്തിന് വെളുത്തുള്ളി പോലും.
ശരിക്കും?
മണത്തു നോക്ക്! മണത്തു നോക്ക്!
എനിക്കറിയില്ല.
ക്ഷമിക്കണം സാര്‍, തെറ്റ് പറ്റിപ്പോയി.
നന്ദി സാര്‍, നിങ്ങളെന്നെ രക്ഷിച്ചു.
ഇനി മേലാല്‍ നിന്‍റെ കോപ്പിലെ പച്ചക്കറികള്‍ ഓഫീസ് ഫയലില്‍ വച്ച് അരിയരുത്.
ക്ഷമിക്കണം സാര്‍.
ഫയല്‍ എടുത്തിട്ടു അതിന് മുകളില്‍ പ്ലാസ്റ്റിക്‌ കവര്‍ വിരിച്ചിട്ടു തോരന്‍ അരിഞ്ഞു കൊള്ളാം.
ക്ഷമിക്കണം സാര്‍, ഇനി തോരനുമില്ല ഒന്നുമില്ല, ക്ഷമിക്കണം സാര്‍..
ഇത് നിങ്ങളുടെ സൗദിയിലെ ഹോട്ടലിലെ മുഷിഞ്ഞ ഫയല്‍ അല്ല!
ഇതെല്ലാം ഗവര്‍ണര്‍മെന്‍റ് രേഖകള്‍ ആണ്, മനസ്സിലായോ!
ഇത് ചെയ്യാന്‍ പറ്റില്ലെങ്കില്‍ നിങ്ങള്‍ പൊയ്ക്കോ, വിട്ടിട്ടു പൊയ്ക്കോ!
എന്തിനു പോകണം സാര്‍?
ഇല്ല വിട്ടു പോകില്ലാ.
നിങ്ങളില്ലേ? നിങ്ങളില്‍ നിന്നും എല്ലാം ഞാന്‍ പഠിക്കും.
എന്നോട് ക്ഷമിക്കണം സാര്‍, പക്ഷെ നിങ്ങള്‍ എന്നെ പഠിപ്പിക്കണം.
നിന്‍റെ അമ്മ വ്യാജ ഡിഗ്രി എടുത്ത്..
..കള്ളത്തരത്തില്‍ ജോലി മേടിക്കാന്‍ പറഞ്ഞോ?
അത് കൻഫ്യൂസ് ആയതാണ്...
മിസ്റ്റര്‍ ഷെയ്ഖ് നിങ്ങള്‍ ഏതു തരത്തില്‍ പെട്ട മനുഷ്യനാണ്?
വൈകിട്ട് എന്‍റെ കൂടെ അത്താഴം കഴിക്കാന്‍ വീട്ടിലേയ്ക്ക് വരില്ലേ സാര്‍? പ്ലീസ് സാര്‍
ഞാന്‍ "പസന്തേ" ഉണ്ടാക്കാം സാര്‍.
വിശ്വസിക്കാന്‍ കഴിയുന്നില്ല! മിസ്റ്റര്‍ ഷെയ്ഖ്.
വിശ്വസിക്കാന്‍ കഴിയുന്നില്ല...
"പസന്തേ" ഉണ്ടാക്കും പോലും.
സാര്‍ എന്‍റെ കൂടെ വരികയല്ലേ?
- സാര്‍ കുറച്ചു "പസന്തേ" കൂടി.. - വേണ്ട വേണ്ട വേണ്ട...
ഇത് വളരെ നന്നായിരിക്കുന്നു.
ഇതെന്‍റെ സ്വന്തം പാചകക്കുറിപ്പാണ് സാര്‍.
എന്‍റെ അച്ഛന്‍ പറഞ്ഞതാണ്‌ സാര്‍:
"ഇങ്ങേരെ കെട്ടിയാല്‍ തീയില്‍ കേട്ടിയിടുമെന്ന് "
ഇവളുടെ അപ്പ വലിയ അപകടകാരിയാണ്.
1983 ലോകകപ്പ് കഴിഞ്ഞിട്ട് ഇത് വരെ ചിരിച്ചിട്ടില്ല.
അവസാനമായി ചിരിച്ചതാണ്, അതും ഒരല്‍പ്പം.
മുകുള്‍ ഇ ആസം (ഹിന്ദി ചലച്ചിത്രം) മിലെ രാജ് കപൂറിനെ പോലെ..
നിങ്ങളുടെ ഭാര്യ എന്തു ചെയ്യുന്നു സാര്‍?
മിണ്ടാതിരിക്കടി..
സാര്‍ ഇവള്‍ക്കൊന്നും അറിയില്ല.
ഇല്ലില്ല.. കുഴപ്പമില്ല.
എന്‍റെ ഭാര്യ മരിച്ചു.
പക്ഷെ എനിക്ക് ഒരു കാമുകിയുണ്ട്.
നിങ്ങള്‍ക്ക്?
അതെ.
എന്താണ് അവരുടെ പേര്?
ഇലാ.
എനിക്കറിയാമായിരുന്നു സാര്‍, ബോക്സ്‌, ബോക്സില്‍ ചപ്പാത്തി, ചപ്പാത്തിയില്‍ കത്ത്.
നിങ്ങളുടെ കല്യാണം എപ്പോഴാണ് കഴിഞ്ഞത്?
കല്യാണത്തിലൊക്കെ എന്താണ് സാര്‍, 35 വര്‍ഷമായെന്ന് ചിലപ്പോ തോന്നും.
ചിലപ്പോ തോന്നും 25 വര്‍ഷം, ചിലപ്പോ 10 വര്‍ഷം, ഇന്നലെ കഴിഞ്ഞത് പോലെ ചിലപ്പോ തോന്നും.
കുറച്ചു കൂടി കഴിക്കു സാര്‍..
എന്‍റെ സ്വന്തം പാചക വിദ്യയാണ് സാര്‍.
സാര്‍ നിങ്ങള്‍ ഒന്നും കഴിക്കുന്നില്ല..
സാര്‍, എനിക്ക് നിങ്ങളോട് ഒരു കാര്യം ചോദിക്കണം.
ആഹ്..ചോദിക്ക്.
സാര്‍ ചോദിച്ചില്ലേ ഞങ്ങളുടെ കല്യാണം എപ്പോഴാണ് കഴിഞ്ഞതെന്ന്..
സത്യത്തില്‍ ഇവളുടെ അപ്പ എതിരായിരുന്നു.
അയാള്‍ പറഞ്ഞു: "ചെക്കന്‍ അനധനാണ് അവന്‍റെ കൈയില്‍ ഒന്നുമുണ്ടാകില്ല"
മെഹര്‍നിഷ്യ പിന്നെ ഒളിച്ചോടി. എന്നുവച്ചാല്‍ വീട് വിട്ടു പോന്നു.
എന്നാലും അവള്‍ അപ്പന്‍റെ അനുഗ്രഹം ആഗ്രഹിക്കുന്നുണ്ട്.
ഞാന്‍ ആരോടും പറയില്ല.
അല്ലല്ല, അതിന്‍റെ കാര്യമല്ല .
എന്ന് വച്ചാല്‍ ആവളുടെ അപ്പനും സമ്മതിച്ചു.
ഞങ്ങള്‍ കല്യാണം കഴിക്കാന്‍ പോകുകയാണ്.
അവളുടെ സൈടില്‍ ഒരു പടയുണ്ടാകും,വല്യപ്പ, വല്യമ്മ, ചേട്ടന്‍,ചേച്ചി, അനിയന്‍, അനിയത്തി..
കുടുംബ സമേതം എല്ലാരും വരും.
പക്ഷെ എന്‍റെ വശത്ത് ആരുമില്ല.
ഞാന്‍ തനിച്ചാണ്.
ഞാന്‍ ചിന്തിക്കുകയായിരുന്നു, നിങ്ങള്‍ ...
....എന്‍റെ കല്യാണത്തിനു എന്‍റെ വശത്ത് നില്‍ക്കണം.
ഞാനോ?
അതെ, പിന്നെ ഇലാ മാഡം കൂടി വന്നിരുന്നെങ്കില്‍.
തീര്‍ച്ചയായും..
ഞങ്ങള്‍ വരും.
ഇവളുടെ അപ്പ എനിക്ക് കല്യാണത്തിന് ഒരു സ്കൂട്ടര്‍ തരും.
പ്രോമോഷന്‍ കിട്ടിയതിന്‍റെ സമ്മാനമാണെന്നാണ് പറഞ്ഞത്.
പക്ഷെ ഞാന്‍ റിട്ടയര്‍ ചെയ്യുന്നില്ലല്ലോ.
നേരത്തെയുള്ള റിട്ടയര്‍മെന്റ് ഇപ്പോ വേണോ എന്ന് ഞാന്‍ ചിന്തിക്കുന്നു.
ബോസ്സിനോട് പറഞ്ഞു നിങ്ങളെ ഞാന്‍ എന്‍റെ അസിസ്റ്റന്റ്‌ ആക്കാം
പക്ഷെ നിങ്ങളുടെ പ്രോമോഷന്‍...
ഓ കൊള്ളാമല്ലോ.. ഇത് വളരെ നല്ല വാര്‍ത്തയാണ്.
പക്ഷെ ഇവളുടെ അപ്പയോടെ പറയണ്ടാ, പറഞ്ഞാല്‍ അയാള്‍ സ്കൂട്ടര്‍ തരില്ല.
സാര്‍ ഞാന്‍ ഈ വാര്‍ത്ത മേഹര്‍നുശ്യയോട് ചെന്ന് പറഞ്ഞിട്ട് വരാം.
അങ്കിള്‍ ഇരിക്കൂ?
ആര്, ഞാനോ?
അതെ അങ്കിള്‍ താങ്ങളോടാണ് പറഞ്ഞത്.
വേണ്ട വേണ്ട..
അങ്കിള്‍ പ്ലീസ്, എന്തായാലും അടുത്ത സ്റ്റേഷനില്‍ ഞാന്‍ ഇറങ്ങും.
- ഫെര്‍നാണ്ടസ്. - എന്താണ് സാര്‍?
നിങ്ങളള്‍ക്ക് എന്നോട് സംസ്സാരിക്കണോ ?
വേണ്ട സാര്‍.
നിങ്ങള്‍ക്ക് എന്നോട് സംസ്സാരിക്കണമെന്നു എന്‍റെ സെക്രട്ടട്രി പറഞ്ഞു ...
അത് പേ ഓര്‍ഡറുകളെപ്പറ്റിയാണ്‌.
പേ ഓര്‍ഡറുകള്‍ക്ക് എന്തു പറ്റി?
അത് ഞാന്‍ ശരിയാകി.
- ഉറപ്പാണോ? - അതെ.
ഓകെ, പിന്നെ കാണാം.
മാഡം എന്താണ് വേണ്ടത്?
പ്രീയപ്പെട്ട ഇലാ..
ഇന്നെനിക്ക് കിട്ടിയ ലഞ്ച് ബോക്സില്‍ ഒന്നും ഇല്ലായിരുന്നു.
പിന്നെ അത് ഞാന്‍ അര്‍ഹിക്കുന്നത് തന്നെ.
ഇന്നലെ നീ ആ ഹോട്ടലില്‍ ഒരുപാട് സമയം എനിക്കായി കാത്തിരുന്നു.
പക്ഷെ അതിന് മുന്‍പ് അതേ രാവിലെ ഞാന്‍..
കുളിമുറിയില്‍ വച്ച് എന്തോ മറന്നു പോയി.
ഞാന്‍ അത് തിരിച്ചെടുക്കാന്‍ പോയി.
...കുളിമുറിക്ക് അതേ മണമായിരുന്നു...
..എന്‍റെ വല്യച്ചന്‍ കുളി കഴിഞ്ഞിറങ്ങുമ്പോള്‍ വരാറുള്ള അതേ മണം.
എന്‍റെ വല്യച്ചന്‍ അവിടെ ഉണ്ടായിരുന്നത് പോലെയായിരുന്നു..
പക്ഷെ അത് അദ്ദേഹം അല്ലായിരുന്നു.
അത് ഞാനായിരുന്നു.
ഞാനും പിന്നെ ഒരു വയസ്സന്‍റെ മണവും.
എനിക്ക് വയസ്സായത് ഞാന്‍ അറിഞ്ഞില്ല.
ഒരു പക്ഷെ, അത് അന്ന് രാവിലെ അല്ലെങ്കില്‍ ഒരുപാട് രാവിലെകള്‍ക്ക് മുന്‍പ്..
ഒരു പക്ഷെ പണ്ടേ ഞാന്‍ എന്തെങ്കിലും കുളിമുറിയില്‍ വച്ച് മറന്നിരുന്നെങ്കില്‍..
ഞാന്‍ ഇത് മുന്‍പേ മനസ്സിലാക്കിയേനെ..
അങ്കിള്‍ ഇരിക്കൂ?
വേണ്ട, വേണ്ട...
ജീവിതം എന്നെ വികരഭരിതനാക്കി.
അതിനെ മുന്നോട്ടും പിന്നോട്ടും തട്ടിക്കൊണ്ടിരുന്നു.
ഞാന്‍ മനസ്സിലാക്കുന്നതിന് മുന്‍പേ..
ഇന്നലത്തെ ലോട്ടറി ടിക്കറ്റ്‌ ആരും എടുക്കില്ല.
നീ അവിടെ കാത്തിരുന്നപ്പോള്‍ ഞാന്‍ ആ ഹോട്ടലില്‍ വന്നിരുന്നു.
നീ അവിടെ ഉണ്ടായിരുന്നു.
നിന്‍റെ പേര്‍സ്‌ കൊണ്ട് കളിച്ചുകൊണ്ട്...
ആ വെള്ളം കുടിച്ചു കൊണ്ട്..
എനിക്ക് നിന്‍റെ അടുക്കല്‍ വന്നു ഇതെല്ലാം പറയണമെന്ന് ഉണ്ടായിരുന്നു...
പക്ഷെ ഞാന്‍ നിന്നെ നോക്കിക്കൊണ്ടേയിരുന്നു.
നീ വളരെ സുന്ദരിയാണ്.
നീ ചെറുപ്പമാണ്.
നിനക്കിനിയും സ്വപ്നങ്ങള്‍ കാണാം.
കുറച്ചു സമയത്തേയ്ക്ക് എന്നേ നിന്‍റെ സ്വപനങ്ങളിലേയ്ക്ക് കൂട്ടിക്കൊണ്ട് പോയി.
അതിന് എനിക്ക് നിന്നോട് കടപ്പാട് ഉണ്ട്.
ആ പിറകില്‍ നില്‍ക്കുന്ന പെണ്‍കുട്ടികള്‍ മുന്നോട്ടു വരൂ, നിങ്ങളെ കാണാന്‍ കഴിയുന്നില്ല.
ചിരിച്ചേ..പ്ലീസ്
1,2,3.
ഇനി എല്ലാരും ചേര്‍ന്ന് ഒരു ഫോട്ടോ.
പെണ്‍കൂട്ടര്‍ വലത്ത് വശത്ത്.. ചെക്കന്‍റെ കൂട്ടര്‍ ഇടത്ത്.
ചെക്കന്‍റെ കൂട്ടരെല്ലാം ഇടത്തോട്ട് വരൂ.
നിങ്ങള്‍ പൊയ്ക്കോളൂ സാര്‍.
- ഇതാണോ പുതിയ സ്കൂട്ടര്‍? - സ്റ്റോപ്പില്‍ ഡ്രോപ്പ് ചെയ്യണോ?
നിങ്ങള്‍ നില്‍ക്കുവാണെങ്കില്‍ ഞാന്‍ ഇത് മേഹരുനിഷ്യയുടെ അപ്പന് തിരിച്ച് കൊടുത്തിട്ട് വരാം.
ടാക്സി!
എനിക്ക് ഒരുമാതിരി തോന്നുന്നു.., എല്ലാം വലിയതെന്തോ കഴിഞ്ഞ പോലെ..
ഗുഡ് ബൈ, ഷെയ്ഖ്.
സാറിനറിയുമോ അന്ന് ഞാന്‍...
ആദ്യമായി നിങ്ങക്കൊപ്പം ട്രെയിനില്‍ വന്നില്ലേ,ഫസ്റ്റ് ക്ലാസില്‍..
..അന്ന് ഞാന്‍ ടിക്കറ്റ്‌ എടുത്തിരുന്നില്ല.
മുംബൈ സെന്‍ട്രല്‍ വരെ വരും വരെ പേടിച്ചിരിക്കുകയായിരുന്നു...
..ടി.ടി എങ്ങാനും വന്നാല്‍ എന്താവും.
..പിടിച്ചാല്‍ നിങ്ങള്‍ എന്തു വിചാരിക്കും. അങ്ങനെയിങ്ങനെ..
തൊട്ടടുത്ത ദിവസം ഞാന്‍ ഫസ്റ്റ് ക്ലാസ്സിന്‍റെ ഒരു പാസ്‌ എടുത്തു.
ഷെയ്ഖ്,നിങ്ങള്‍ ഒരു നല്ല ഭര്‍ത്താവ് ആയിരിക്കും.
വളരെ നന്ദി സാര്‍.
ഒരു മിനിറ്റ്.
സമയം കിട്ടുമ്പോള്‍ നാസിക്കില്‍ വരണം.
ഞാന്‍ വരുന്നു അമ്മേ.
80 രൂപ.
രാജിവ് വരും.
ഒരു മീറ്റിംഗിന്‍റെ തിരക്കിലാണ്.
നേരെ ശ്‌മശാനത്തിലേയ്ക്ക് വരും
എനിക്ക് ഭയങ്കര വിശപ്പ്‌ തോന്നുന്നു.
പൊറോട്ട തിന്നാന്‍ തോന്നുന്നു.
രാവിലെ പ്രാതല്‍ ഒന്നും കഴിച്ചില്ല.
ഇങ്ങേര്‍ക്ക് വേണ്ടി പ്രാതല്‍ ഉണ്ടാക്കുകയായിരുന്നു.
അമ്മേ ...
എനിക്ക് എപ്പോഴും ഈ പേടി ഉണ്ടായിരുന്നു.
അദ്ദേഹം പോയിക്കഴിഞ്ഞാല്‍ എന്‍റെ കാര്യം എന്താകും.
- ഒന്നുമില്ല, വിഷമിക്കേണ്ട. - പക്ഷെ, ഇപ്പോ...
എനിക്ക് വെറും വിശപ്പ്‌ മാത്രമേ തോന്നുന്നുള്ളൂ..
ആദ്യമെല്ലാം ഞങ്ങള്‍ ഭയങ്കര സ്നേഹത്തിലായിരുന്നു.
അപ്പോഴാണ്‌ നീ ഉണ്ടായത്.
കുറേ വര്‍ഷമായി ഇങ്ങേര്‍ക്ക് എന്നേ ഇഷ്ട്ടമേ അല്ലായിരുന്നു.
എന്നിട്ടും ഞാന്‍ എന്നും ഭക്ഷണം ഉണ്ടാക്കി..
പ്രാതല്‍, മരുന്ന്..
കുളിപ്പിക്കല്‍..
നിന്‍റെ അനിയന്‍ മരിച്ചപ്പോള്‍,
ഒരു പഴയ ആമ്പുലന്‍സ്‌ വന്നു.
ഓര്‍മയുണ്ടോ?
ആ പഴയ മാറ്റടോര്‍ മോഡല്‍.
ഇന്ന് ഇതാണ് വന്നത്?
ഏതു കളര്‍ ആണ് വന്നത്?
വെള്ളയില്‍ നീല നിറമുള്ളത്.
ആണോ.
ചേട്ടാ.
ചേട്ടാ ഈ ബോക്സ്‌ തെറ്റായ അഡ്രസ്സില്‍ ആണ് പോകുന്നത്.
അതെങ്ങനെ തെറ്റായ അഡ്രസ്സില്‍ പോകും?
- ഞങ്ങള്‍ അങ്ങെനെ ഒന്നും ചെയ്യില്ല. - അതെ, മനസ്സിലായി
ഞാന്‍ എന്താണ് പറയുന്നത് എന്ന് വച്ചാല്‍ ഞാന്‍ തന്ന അഡ്രസ്സില്‍ അല്ല ബോക്സ്‌ എത്തുന്നത്‌.
- ആ അഡ്രസ്സില്‍ തന്നെയാണ് പോകുന്നത്. - ഇല്ല പോകുന്നില്ല. .
ഹാര്‍വാടുകാരന്‍ വന്നതല്ലേ.
ഹാര്‍വാടുകാരനെ വിട്.
നിങ്ങള്‍ ഞാന്‍ പറയുന്നത് കേള്‍ക്ക്..
ഞാന്‍ ഈ ബോക്സ്‌ കൊടുക്കാന്‍ ഞാന്‍ ആദ്യം ഒരു അഡ്രസ്‌ തന്നില്ലേ, അത് ശരി ആയിരുന്നു...
പക്ഷെ അവിടുന്ന് ഇത് അദേഹത്തിന് കിട്ടുന്നില്ല. അത് വേറെ ആര്‍ക്കോ പോകുന്നു,അയാള്‍ അത് കഴിക്കുന്നു.
ഹാര്‍വാടുകാര്‍ വന്നിട്ട് മുംബൈയില്‍ ഇത്രേം ടിഫിന്‍ കണ്ടിട്ട്..
ഒരു ടിഫിന്‍ ഡെലിവറിയും തെറ്റായിരുന്നില്ല.
പക്ഷെ ഞാന്‍ പറയുന്നത് ഇത് തെറ്റായിട്ടാണ് ഡെലിവര്‍ ആകുന്നത്.
നിങ്ങള്‍ എന്താണ് ഞങ്ങള്‍ക്ക് തെറ്റ് പറ്റിഎന്ന് ചിന്തിക്കുന്നത്.
ഇംഗ്ലണ്ട് രാജാവ്‌ വന്നിട്ട് ഞങ്ങളുടെ ആളുകളുടെ ഡെലിവറി കണ്ടതാണ്.
പക്ഷെ ഈ ബോക്സ്‌ എവിടെയോ പോയിട്ട് ആര് തിന്നുവാണല്ലോ?
ആ കെട്ടിടത്തില്‍ തന്നെയാണല്ലോ ഇത് പോകുന്നത്.
ഏതു കെട്ടിടത്തിലേയ്ക്കണോ പോകുന്നത് ആ കെട്ടിടത്തിന്‍റെ അഡ്രസ്‌ എനിക്ക് വേണം.
മിസ്റ്റര്‍ ഫെര്‍ണാണ്ടസ്?
ഈ മേശയുടെ അടുത്ത മേശ.
ഇത് സാജന്‍ ഫെര്‍ണാണ്ടസിന്റെ ഡസ്ക് ആണോ?
ഒരു മിനിറ്റ് ഹോള്‍ഡ്‌ ചെയ്യണേ..
സാജന്‍...സാജന്‍ ഫെര്‍ണാണ്ടസ്സ്?
അയാള്‍ പോയല്ലോ.
എന്ന് വച്ചാല്‍ ജോലി വിട്ടിട്ടു പോയി.
എവിടെ കാണാന്‍ പറ്റും?
നാസിക്കിനു പോയി.
നിങ്ങള്‍ നാസിക് പോകുകയാണോ?
അതെ.
അങ്ങോട്ട്‌ മാറുകയാണോ?
അതെ.
തല്‍ക്കാലത്തേയ്ക്കണോ സ്ഥിരമായിട്ടാണോl?
സ്ഥിരമായിട്ടാണ്..
ഞാന്‍ വര്‍ഷങ്ങള്‍ക്കു മുന്‍പ് റിട്ടയര്‍ ആയതാണ്.
മകനേ കാണാന്‍ ഇടയ്ക്കിടെ മുംബൈയില്‍ വരും.
ക്ഷമിക്കണം ഇലാ മാഡം.
ഗുഡ് ഈവനിംഗ്, മിസ്റ്റര്‍ ഫെര്‍ണാണ്ടസ്.
ഞങ്ങള്‍ വിചാരിച്ചു നിങ്ങള്‍ പോയെന്ന്.
ഞാന്‍ പോയിരുന്നു, പക്ഷെ ഞാന്‍ തിരിച്ചെത്തി.
എന്തു പറ്റി?
കുഴപ്പമില്ല നിങ്ങള്‍ ഇവിടെ കളിച്ചോ.
പക്ഷെ ആരുടേയും ഗ്ലാസ്‌ തകര്‍ക്കരുത്.
ഇതാ പിടിച്ചോ.
നന്ദി മിസ്റ്റര്‍ ഫെര്‍ണാണ്ടസ്.
ഞാന്‍ രാവിലെ മുതല്‍ നിന്നെ വിളിക്കുകയായിരുന്നു.
നീ എവിടെയായിരുന്നു?
കുറച്ചു പണിയുണ്ടായിരുന്നു വെളിയില്‍ പോയിരുന്നു.
ഞാന്‍ വിഷമിച്ചു.
എന്തോണോ? നിന്‍റെ അങ്കിളിന്‍റെ ഡയപ്പര്‍ തീര്‍ന്നു പോയിരുന്നു.
ഞാന്‍ വാച്ച്മാനെ കൊണ്ട് മേടിപ്പിച്ചു.
ഇന്ന് ഞാന്‍ നിന്‍റെ അങ്കിളിന്‍റെ ഫാന്‍ വൃത്തിയാകി.
ഓടിക്കൊണ്ടിരുന്ന ഫാന്‍ ഞാന്‍ വൃത്തിയാക്കി.
നിങ്ങള്‍ നാസിക്കില്‍ എത്തിക്കാണും.
രാവിലെ എഴുന്നേറ്റു ചായ് ഉണ്ടാക്കണമല്ലോ!
പിന്നെ രാവിലെയുള്ള നടപ്പിനു പോയിക്കാണും..
ഞാന്‍ എഴുന്നേറ്റു എന്‍റെ എല്ലാ ആഭരണങ്ങളും വിറ്റു.
കുറച്ച് വളകള്‍, കമ്മലുകള്‍ പിന്നെ താലിയും.
ഒരുപാടോന്നുമില്ലായിരുന്നു..
പക്ഷെ നമ്മുടെ ഒരു രൂപ ഭൂട്ടാനില്‍ 5 രൂപയാണന്ന് കേട്ടു.
കുറെ കാലത്തേയ്ക്ക് ഇത് മതിയാകും.
പിന്നെ ഇത് കഴിഞ്ഞ്..
ഇത് കഴിഞ്ഞ്... നോക്കാം..
യഷ്വി സ്കൂളില്‍ നിന്നും വരുമ്പോഴേയ്ക്കും ഞാന്‍ സാധനങ്ങള്‍ പായ്ക്ക് ചെയ്തു വയ്ക്കും.
പിന്നെ ഉച്ച കഴിഞ്ഞുള്ള വണ്ടിയ്ക്ക് പുറപ്പെടും
ഞാന്‍ ഒരു പക്ഷെ ഈ കത്ത് നിങ്ങള്‍ക്ക് അയക്കും..
അതോ നിങ്ങളുടെ പുതിയ പോസ്റ്റ്‌ മാന്‍ ഇതവിടെ എത്തിക്കുമോ?
അല്ലെങ്കില്‍ ഈ കത്ത് ഞാന്‍ തന്നെ സൂക്ഷിക്കണം?
വര്‍ഷങ്ങള്‍ക്കു ശേഷം വീണ്ടും ഇത് വായിക്കണം..
ഞാന്‍ എവിടെയോ വായിച്ചതാണ്:..
"ചിലപ്പോള്‍ തെറ്റായ ട്രെയിന്‍ ശരിയായ സ്റ്റേഷനില്‍ എത്തിക്കും".
കാണാം...
മലയാളം സബ് ടൈറ്റില്‍ കൂട്ടായ്മയില്‍ പങ്കുചേരൂ. www.facebook.com/groups/MSONEsubs